钦定古今图书集成/明伦汇编/闺媛典/第206卷 > 陶设妻陈氏
## 钦定古今图书集成/明伦汇编/闺媛典/第206卷 > 陶设妻陈氏

按《会稽县志》：“陈氏，上虞人，陶设妻。年十九而寡。适归
宁，父母怜其少，阴谋嫁之。或以告，氏与婢桂谋易男
子衣渡江走，家人追及，譬晓百端，终不听，欲投于河。
父兄急援之，抱持而泣，哀动市人，遂送归。宗党无不
感叹。越五年，嗣子廷文殇，氏憯悼成疾卒。族人以葬
稷山，题曰‘贞节陈氏之墓’。”